ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
27 ก.ค. 2558

สรุปตลาดภาคเช้า
ตลาดภาคเช้าปิดปรับตัวลดลง ในทิศทางเดียวกันกับตลาดรอบบ้าน จากความกังวลต่อการขึ้นดอกเบี้ยของ FED และราคาสินค้าโภคภัณฑ์ที่ปรับตัวลดลง ประกอบการการรายงานยอดส่งออกของไทย ออกมาต่ำกว่าตลาดคาดเป็นแรงกดดันเสริม ปิดตลาดภาคเช้าดัชนีเปลี่ยนแปลง -21.20 จุด มาที่ระดับ 1,416.88 จุด ด้วยมูลค่าการซื้อขายที่ระดับ 1.8 หมื่นล้านบาท
 
แนวโน้ม ภาคบ่าย
คาดว่าจะปรับตัวลดลงต่อ เรามองปัจจัยบวกต่อตลาดหุ้นยังจำกัด สำหรับกลุ่มที่เราแนะนำให้เข้าสะสมเมื่ออ่อนตัวคือกลุ่ม ICT มองการประมูล 4G ในช่วงปลายปีจะหนุน Sentiment การเก็งกำไร สำหรับการนักลงทุนระยะสั้นเน้นถือเงินสด สำหรับนักลงทุนระยะยาวให้เลือกลงทุนในหุ้นที่มีอัตราผลตอบแทนเงินปันผลในระดับสูง
 
วิเคราะห์ทางเทคนิค
WiiK   ราคาปิด 3.06 บาท
แนวรับ 3.04 บาท           แนวต้าน 3.20 บาท
แนว cut loss หากใกล้จะหลุด 3.00 บาท
กราฟ Wiik แกว่งตัวแคบ แต่สัญญาณ RSI ชี้ขึ้นบ่งบอกโอกาสในการ rebound ทางเทคนิค  โดยมีแนวต้านสั้น 3.20 บาท หากผ่านได้จะเกิด buy signal ขึ้นแรงไม่ยาก แนะนำเก็งกำไร
 
TNPC   ราคาปิด 2.16 บาท
แนวรับ 2.12 บาท           แนวต้าน 2.44, 2.76 บาท
แนว cut loss หากใกล้จะหลุด 2.08 บาท
กราฟ TNPC ฟอร์มตัวเป็น Head&amp;shoulder และราคาหุ้นอาจจะขึ้นต่อเนื่องไปได้ถึง 2.76 บาทไม่ยาก เนื่องจากเกิดสัญญาณซื้อในหลายเครื่องมือ  รอเพียงโวลุ่มเข้าเสริม ดังนั้นควรเริ่มเข้าดักเก็งกำไรไว้ก่อน
 
เด็กแนว
พระเอก  ช่วงเดือนมิถุนายนที่ผ่านมาราคาหุ้นพระเอกวิ่งจาก 0.80 บาทไปเฉียด 1.20 บาท ในเวลาไม่กี่วัน พร้อมมีข่าวอื้ออึงในตลาดว่าจะได้พันธมิตรเป็นเศรษฐีเบอร์หนึ่งของจีนมาร่วมธุรกิจด้วย  ทำไมต้องเป็นแจ็คหม่า ทำมัยไม่เป็นวุ้นโปยเอียง หรือก๊วยเจ๋งล่ะ จะได้เข้าใจว่า AJD นำหนังซีรี่ส์เก่ามา rerun ใหม่ก็เข้าท่าเนอะ  แต่ต้องมาเป็นข่าวกับคนนี้แสดงว่าการเฉพาะเจาะจงต้องมีมูลให้คิด ว่าไปแล้วเศรษฐีระดับโลกมีมากมาย แต่ต้องแปลกที่มีข่าวกับเฮียหม่า  มหาเศรษฐีท่านนี้ชอบเมืองไทยมานานแล้วและมีบริษัทในเครือเป็นร้อยทั่วโลก ไม่แน่เหมือนกันว่าด้วยสันพันธ์ของเสี่ยอมรที่พูดสำเนียงไทยปนจีนขนาดนั้นย่อมต้องมีอะไรกันซักอย่างสองอย่างไม่เช่นนั้นราคาหุ้นวันนี้คงไม่วิ่งสวนตลาดอย่างแข็งแรงทั้งโขยงแม่ลูกทั้งๆ ที่วันก่อนหน้ากราฟยังเป็น Sell signal พะงาบๆ อยู่เลย  เด็กแนวว่าจับตาดูกันให้ดีต้องมีอะไรยิ่งใหญ่เกิดขึ้นในระยะเวลาอันใกล้เป็นแน่ ถ้าให้คาดเดาเผลอๆ อาจจะได้พันธมิตรจริง ถึงขนาดพื้นฐานบริษัทต้องมาปรับกันใหม่เลยหรือไม่ เพราะผู้บริหารของ AJD ท่านนี้ไม่ชอบอยู่เฉย การต่อสู้ คือชีวิต และด้วย connection ชั้นเลิศ เราอาจจะได้เห็น
แนวโน้มทางเทคนิคของ AJD นั้นบอกได้คำเดียวว่ากราฟติดดิน ความเสี่ยงต่ำ และมี Divergence โอกาสกระชากแรงๆ  มีให้เห็นไม่ยากไปได้ถึง 1.50 บาทไม่ยากด้วย แค่เข้าซื้อและกำหนดจุด cut loss รับความเสี่ยงไว้  โอกาสก็จะเป็นของเรา หุ้นที่ limit ขาดทุนได้ แต่กำไรมากมายอาจคว้าไม่ยาก